{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":22,"n_cols":6,"rows_kept":22,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu prijedloga Zakona o osiguranju depozita, s konačnim prijedlogom Zakona "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PRVA STAMBENA ŠTEDIONICA D.D.","REPUBLIKA HRVATSKA","-","Nema odgovora"]
[2,"Zagrebačka banka d.d. "," I. OPĆI DIO ,\nPojmovi","Kod definicije nedostupnosti depozita predlažemo vidjeti da li je nužno pozivanje na točno određeni članak zakona koji uređuje poslovanje kreditnih institucija.","Prihvaćen","Prihvaćeno. U konačnoj verziji Prijedloga Zakona izbačena su pozivanja na točno određene članke zakona."]
[3,"Zagrebačka banka d.d. "," I. OPĆI DIO ,\nČlanak 3.","Kod definicije nedostupnosti depozita predlažemo vidjeti da li je nužno pozivanje na točno određeni članak zakona koji uređuje poslovanje kreditnih institucija.","Prihvaćen","Prihvaćeno. U konačnom Prijedlogu Zakona ostavljena su pozivanja samo na zakon, a ne i na pojedine članke."]
[4,"Zagrebačka banka d.d. "," II. POSEBNI DIO ,\nPrihvatljivost depozita i  pravo na obeštećenje","Članak 5.\nU stavku 3. predlažemo pobliže definirati pojam toč. 8. “ depoziti subjekata za zajednička ulaganja”\nU stavku 3. toč. 14. nije razumljiva, odnosno da li predmetno regulira da će depoziti bivših članova uprave i nadzornog odbora biti isključivani iz mjesečne osnovice za osiguranje depozita 6 mjeseci nakon prestanka njihovih mandata ?","Prihvaćen","Nije prihvaćeno.\nNe mora biti. Specificira se samo postupanje u slučaju nastupa osiguranog slučaja, a ukoliko institucija normalno posluje nema nikakvih posebnih ograničenja."]
[5,"Zagrebačka banka d.d. "," II. POSEBNI DIO ,\nČlanak 7.","Članak 7. \nKod razine pokrića stavkom 2. reguliraju se depoziti koji predstavljaju privremeni visoki saldo, koji su zaštićeni u dodatnom iznosu od 30.000 eur u kunskoj protuvrijednosti prema srednjem tečaju HNB. \nIz odredbi koje reguliraju osnovicu za izračun premije nije jasno da li predmetni depoziti koji predstavljaju privremeni visoki saldo ulaze u tu osnovicu i na koji točno način. Stoga smo mišljenja da bi u ovom pogledu trebalo jasno definirati da li ovi depoziti ulaze u osnovicu za izračun premije i na koji točno način.","Prihvaćen","Nije prihvaćeno.\nOvi iznosi ne ulaze u osnovicu za obračun premije za osigurane depozite. Kako se radi o depozitima koji se osiguravaju samo tri mjeseca od dana  nastanka, pravo na obeštećenje će se utvrđivati samo kada nastupi osigurani slučaj i to 3 mjeseca unazad od dana nastupa osiguranog slučaja."]
[6,"PRVA STAMBENA ŠTEDIONICA D.D."," II. POSEBNI DIO ,\nČlanak 9.","Predlažemo obvezati Agenciju na javnu objavo informacija o isključivanju kredite institucije iz članstva sustava osiguranja depozita i informacija koje kreditne institucije su u sustavu osiguranja depozita na internetskim stranicama.","Prihvaćen","Djelomično prihvaćeno.\n- Članak 9. Nacrta ZOD-a je promijenjen i po njemu Agencija ne isključuje KI iz sustava osiguranja već oduzimanjem odobrenja za rad od strane HNB-a KI ne može više primati depozite.\nČlanak 9. glasi: (6) Ako kreditna institucija ne provede mjere iz stavka 5. ovoga članka Agencija može Hrvatskoj narodnoj banci uputiti prijedlog za ukidanje odobrenja za rad prema članku 69. stavku 3. točki 8. Zakona o kreditnim institucijama, o čemu je dužna obavijestiti kreditnu instituciju 30 dana prije upućivanja prijedloga.\nNema potreba zakonski obvezati Agenciju na javnu objavu koje KI su članice sustava budući da su takve informacije  objavljene na Internet stranici Agencije."]
[7,"Zagrebačka banka d.d. "," III. ZADACI I OVLASTI ,\nČlanak 12. ","Članak 12. \nPredlažemo regulirati obvezu Agencije na javnu objavu izvještaja o svom radu i o sredstvima fonda.","Prihvaćen","Djelomično prihvaćeno.\nAgencija je dužna javno objaviti izvješće o radu Agencije, također isto će biti detaljnije regulirano novim Zakonom o Agenciji za osiguranje depozita i sanaciju institucija."]
[8,"PRVA STAMBENA ŠTEDIONICA D.D."," III. ZADACI I OVLASTI ,\nČlanak 12. ","Predlažemo stavak dopuniti i obvezati Agenciju da navedeni izvještaj i mišljenje javno objavi i to odvojeno za Agencija i za pojedine fondove.","Prihvaćen","Djelomično prihvaćeno.\nAgencija je dužna javno objaviti izvješće o radu Agencije, također isto će biti detaljnije regulirano novim Zakonom o Agenciji za osiguranje depozita i sanaciju institucija."]
[9,"PRVA STAMBENA ŠTEDIONICA D.D."," III. ZADACI I OVLASTI ,\nČlanak 14.","Predlažemo uvođenje suglasnosti Hrvatske narodne banke i za prikupljanje izvanredne premije a koja ne prelazi 0,5% osiguranih depozita.","Prihvaćen","Djelomično prihvaćeno.\nPredloženim zakonom HNB daje mišljenje na Odluke DAB-a koje determiniraju visinu premije osiguranja depozita, dok za prikupljanje izvanrednih premija Agencija može donijeti odluku o prikupljanju izvanredne premije od članica sustava osiguranja depozita, a koja ne prelazi 0,5%- zahtjev Direktive 2014/49/EU."]
[10,"Zagrebačka banka d.d. "," III. ZADACI I OVLASTI ,\nČlanak 15.","Članak 15. \nUređuje u st. 4. da se raspoloživa financijska sredstva fonda ulažu u nisko rizičnu imovinu na dovoljno raznolik način.\nMišljenja smo da bi bilo potrebno definirati što se smatra dovoljno raznolikim načinom odnosno da bi sama strategija ulaganja trebala biti detaljnije definirana i javno objavljena.","Prihvaćen","Djelomično prihvaćeno. \n(3) Raspoloživa financijska sredstva fonda osiguranja depozita ulažu se u nisko rizičnu imovinu na dovoljno diverzificiran način kojemu je cilj očuvanje vrijednosti imovine te ograničenje rizika gubitaka od ulaganja."]
[11,"PRVA STAMBENA ŠTEDIONICA D.D."," III. ZADACI I OVLASTI ,\nČlanak 15.","- Predlažemo utvrditi što se smatra pod pojmom „dovoljno raznolik način“ i propisati strukturu dozvoljenog ulaganja.\n\n - Članak 13. stavak 3. propisuje slučajeva kada se Agencije može zadužiti kod drugih sustava osiguranja, a ne kada Agencije može pozajmiti sredstva drugim sustavima. Predlažemo propisivanje/usklađenje  okolnosti (uvjeti, iznos i dr.)  pod kojim Agencija može raspoloživa financijska sredstva pozajmiti sustavima osiguranja depozita drugih država članica.","Prihvaćen","Djelomično prihvaćeno. \n(3) Raspoloživa financijska sredstva fonda osiguranja depozita ulažu se u nisko rizičnu imovinu na dovoljno diverzificiran način kojemu je cilj očuvanje vrijednosti imovine te ograničenje rizika gubitaka od ulaganja."]
[12,"Zagrebačka banka d.d. "," III. ZADACI I OVLASTI ,\nČlanak 17.","Članak 17.\nStavak 1.,2. i 7. predlažemo radi uniformiranosti, a time i preglednosti prema klijentima podzakonskim propisom urediti sadržaj i oblik predmetnih informacija","Prihvaćen","Djelomično prihvaćeno.\nSastavni dio prijedloga Zakona o osiguranju depozita jest i predložak koji će sve kreditne institucije morati koristiti kod informiranja svojih deponenata."]
[13,"PRVA STAMBENA ŠTEDIONICA D.D."," III. ZADACI I OVLASTI ,\nČlanak 17.","Odlukom o sadržaju i obliku u kojem se potrošaču daju informacije prije ugovaranja pojedine bankovne usluge je propisana obveza kojom je kreditna institucija dužna dati potrošaču „Osnovne informacije o osiguranju depozita“. \nPredlažemo brisanje navedenog stavka ili usklađenja s odredbama Odluke o sadržaju i obliku u kojem se potrošaču daju informacije prije ugovaranja pojedine bankovne usluge","Prihvaćen","Nije prihvaćeno.\nOdredbe u prijedlogu zakona u skladu s Direktivom 2014/49/EU."]
[14,"Zagrebačka banka d.d. "," III. ZADACI I OVLASTI ,\nČlanak 18. ","Članak 18. \nU stavku 1. predlažemo vidjeti da li je nužno pozivanje na točno određeni članak zakona koji uređuje poslovanje kreditnih institucija, dok je u stavku 8. izgleda omaškom referenca na pogrešan stavak.","Prihvaćen","Prihvaćeno.\nPozivanje na točno određeni članak zakona je izbačeno."]
[15,"Zagrebačka banka d.d. "," III. ZADACI I OVLASTI ,\nČlanak 21. ","Članak 21.\nStavak 13. smatramo da bi trebalo definirati što je to utjecaj faza poslovnog ciklusa i utjecaj procikličkih premija te na koji način će se taj dio izračunavati, a sve obzirom isti utječe na visinu premije.","Prihvaćen","Nije prihvaćeno.\nS obzirom da na primjenu metodologije za izračun premije Agencija mora dobiti odobrenje HNB-a, smatramo da nije potrebno u prijedlogu Zakona još detaljno pojašnjavati odredbe oko faze poslovnog ciklusa i utjecaja procikličnih premija na visinu opterećenja za članice sustava osiguranja depozita."]
[16,"PRVA STAMBENA ŠTEDIONICA D.D."," III. ZADACI I OVLASTI ,\nČlanak 21. ","Stavak (2) navodi da premija nije porezni prihod. Predlažemo u navedenom stavku navesti čiji je premija prihod.\n\n\nNomotehnički – nedostaje stavak (6).\n\n\n\nU članku se propisuje način usuglašavanja metode izračuna premija za osiguranje depozita, ali se ne propisuju rokovi niti obveza Agencije da temeljem usuglašene metode izmjeni premiju za osiguranje depozita niti rok redovne dostave diferencirane premije kreditnoj instituciji (osim početka primjene diferencirane premije od 1.7.2016. – čl. 29). \n\nPredlažemo da se u navedenom čl. izrijekom navede obveza Agencije da u određenom roku mora utvrditi premijske stope temeljem usklađene metode za izračun diferencirane premije i rok dostave informacije kreditnoj instituciji.","Prihvaćen","Djelomično prihvaćeno.\nZakonom točno navedeno čiji je prihod premija osiguranja depozita i za što se upotrebljava.\nDirektivom je definiran krajnji rok od kada se primjenjuje diferencirana premijska stopa."]
[17,"PRVA STAMBENA ŠTEDIONICA D.D."," IV. PREKRŠAJNE ODREDBE ,\nČlanak 25. ","Ovaj članak regulira radno-pravne odnose između Agencije i zaposlenika. Smatramo da navedeni čl. nije nužan. Ukoliko se ipak Nacrtom Zakona propisuje odgovornost zaposlenika onda bi trebalo navesti da za štete koje je prouzročio, a ne odgovara zaposlenik, odgovara Agencija. Isto tako predlažemo da se istim člankom propiše obvezna edukacija zaposlenika i procjena primjerenosti po uzoru na kreditne institucije.","Prihvaćen","Nije prihvaćeno.\nDefinicija je već uvriježena u nekoliko srodnih zakona i neophodna je kao takva i u ovom zakonu."]
[18,"Zagrebačka banka d.d. "," V. PRIJELAZNE I ZAVRŠNE ODREDBE ,\nČlanak 27. ","Članak 27. \nU stavku 1) je očito gređkom pozivanje na pogrešan stavak članka 16.","Prihvaćen","Prihvaćeno."]
[19,"Zagrebačka banka d.d. "," V. PRIJELAZNE I ZAVRŠNE ODREDBE ,\nStupanje na snagu","Mišljenja smo da je nužno urediti stupanje zakona na snagu, odnosno njegovu primjenu na način da se ostavi dovoljno vremena za upoznavanje sa zakonom i provedbenim propisima prije njegove primjene. Naime, problem vidimo u primjeni novih pravila za  izračun osnovice za osiguranje štednig uloga obzirom bi Zakon stupio na snagu 03.07.2015., a Agencija bi u roku od 90 dana od stupanja na snagu Zakona trebala donijeti provedbene akte (konkretno upute za izračun i utvrđivanje osnovice za osiguranje štednih uloga ), a nije reguliran način postupanja u tom prijelaznom razdoblju. Skrećemo pozornost da je za uspješnu primjernu propisa nužno ostaviti i dovoljno vremena da adresati prilagode svoje informatičke sustave za osiguravanje novog obuhvata (nove osnovice osiguranja).","Prihvaćen","Djelomično privaćeno.\nPodzakonskim aktima  i uputama za postupanje će se omogućiti vremenski period za pripremu kreditnih institucija ."]